**Kővári Kamilla Virág**

**,,Az idegenek beszippantanak”**

Magyar Képzőművészeti Egyetem

Festő, második évfolyam

Témavezető: Radák Eszter, DLA egyetemi docens

2015. 11. 09., Budapest

Az idegenek beszippantanak című sorozatom témája egy fiktív esemény eljövetele, az idegenek megjelenése bolygónkon. Műveimmel nem állást akarok foglalni, azok mellett az elképzelések mellett, melyek azt mondják léteznek idegenek és ehhez esetlegesen félelemmel teli várakozással állnak . Csupán be akarok mutatni egy számomra irreális jelenetet, amely ilyen formában biztos, hogy nem történt még meg a földön. Közel sem szeretnék olyan képet létrehozni, melyen ezek a földön túli események valóságban elképzelhetőek lehetnek. Ennek az ellenkezőjére törekedtem. Érzek egyfajta félelmet, egy kis rettegés tölt el, ha egy ilyen megszállásra gondolok, ami a képeimen megjelenik. Ám mindeközben csodálom is ennek a fennköltségét, a megrázó erőt, ami ekkor érezhető lenne. Ezt a történést én a fenséges esztétikai fogalommal tudnám párosítani.

Igyekeztem olyan lényeket összeválogatni, melyek létezése furcsa és akár rémálmainkban felmerülhetne. A környezet, amibe belehelyeztem őket sokkal valóságosabbnak hat mégis ez az, ami fiktív tényező a képeken, hiszen lényegében csak ködös, vizes, megfoghatatlan helyszín az összes. A képeken megjelenő állatokról azonban fontos tudni, hogy mind létezőek. A festés folyamatát megelőzte egy kutatási folyamat, mely során több érdekes állatról tudomást szereztem, így csak azt kellett eldöntenem melyik érdekel leginkább festészetileg és melyik lenne a leghatásosabb, ha azt akarom elérni, hogy idegen hatást keltsen az összkép.

A sorozat három képből áll és ezek mind, ahogy a cím is mondja idegenek, alienek valamilyen lények, akik félelmet keltenek, mindent beszippantanak. A közös tényező ez a cselekedet, ami egy fiktív jövőkép, vagy egy elképzelt létsík.

A három kép a fent említettek szerint ugyanazt a folyamatot mutatja be különböző térben, dimenzióban. A víz alatt, a szárazföldön és a levegőbe emelkedve láthatjuk az eseményeket. Ezzel akartam érzékeltetni, hogy ez a különös esemény jelen van egyazon pillanatban több helyszínen és több módon.

Szereplőim a víz alatt és a szárazföldön alienek közvetítésével válnak elragadott állapotba, a levegőben pedig már megjelenik a végzetük egy repülő csészealj várja őket, ami már közvetlenül utal arra a tényre, hogy ez kétségtelenül űrlények/idegenek műve lehet.